Nehoiu is 1549 easchtmois uakundli eawähnt worn. Da Ort is on ana wichtign Passstroß iwa de Karpatn (vo Brașov noch Brăila) gleng. De Bewohna hom se voawiegnd mid da Hoizgwinnung in de umliengdn Gebiag bschäftigt. Im 20. Joarhundad hod se Nehoiu zu am lokoin Zentrum entwicklt; 1989 is da Ort zua Stod eakleat worn. Da wiatschoftliche Umbruch noch da Revolution 1989 hod zum Valust vo vui Oabatsplätz und zua Obwondarung zoihreicha Bewohna gfiaht. 2001 is de Stod vom rumänischn Parlament zua „benochteiligtn Zone“ eakleat worn. Hapteaweabszweige san weitahi de Forstwiatschoft und de Hoizvaoabatung. Da Tourismus is in Entwicklung begriffn.